[{"text_idx": "#000002", "text": "Sekula ez genuen pentsatuko, ordea, ikusleek hainbeste bidaliko zizkigutenik, ez halako \u201dmaila\u201d izango zutenik! Ez da zazpikirik jaso ez dugun egunik egon. Milaka jaso ditugu eta horietatik barregarrienak, sinestezinenak edo \u201dgag\u201d baterako aukera eskaini digutenak erakutsi ditugu. Munduan zehar euskararen antza zuten edo euskaraz idatzi zeuden kartelak ere iritsi zaizkigu."}, {"text_idx": "#000004", "text": "Gure beldurrik handiena hauxe baitzen: euskaraz idaztera animatzen diren norbanakoak ikaratzea, akatsen bat egingo duten beldurrez. Horixe zen, hain zuzen ere, nahi ez genuena. Horregatik, norbanakoek eskuz eginiko borondateko oneko itzulpenak ez ditugu erakutsi (sekulako astakeriak ez baziren, behintzat), eta guk geuk edo telebistak eginikoak erakutsi egin izan ditugu, akatsak denok egiten ditugula azalduz. Hauxe izan da gure mezua: akatsak egitea normala da, dabilenari gertatzen zaio. Baina hortik, erakunde eta enpresa handiek astakeriak egin eta ez zuzentzera, alde handia dago."}, {"text_idx": "#000006", "text": "Zazpikien atala laburra izan da, ez baikenuen nahi atal honek lehiaketa eten zezan. Bide batez, gainera, lehen fasetik bigarrenerako bihurgunean kokatu genuen, aldaketa markatzeko."}, {"text_idx": "#000007", "text": "Bestelako erabilerei begira, Zazpikiak elementu egokia izan daitezke eskoletan edo euskaltegietan lantzeko. Ikasleek, beren herrian gaizki idatzita dauden idazkiak bildu ditzakete argazki bidez. Era horretan, jakingo dute zeintzuk dauden gaizki eta zentzuk ondo, askotan ondo dauden idazkiak okertzat hartzen baitira. Klaseetan, zuzendu egin daitezke, eta norberak \u201cegokitasunaren\u201d irizpidetik abiatuta nola idatziko lituzkeen erabaki. Nola jarriko zenuke zuk euskaraz menu hori? galdetu liteke eta euskara mota desberdinez eztabaidatu, erabilitako euskararen egokitasunaz, tab... Ondoren, zerrenda hori Euskara Zerbitzura bidal dezakete edo ikasleek beraiek, kanpaina baten bidez, ondo idatzita eskaini."}, {"text_idx": "#000008", "text": "Istoriak ere asmatu daitezke. Guk egiten genuen bezala, istorio barregarri laburrak sortu itzulpen horien inguruan. Edo asmatu zer gertatuko litzaioke ingelesez eta euskaraz bakarrik dakien pertsona bati Euskal Herrian, idatzi horiek irakurriko balitu. Australian jaiotako eta gurasoak euskaldunak dituen Begon\u0303a Etxebarriaren pertsonaia erabil daiteke horretarako."}, {"text_idx": "#000010", "text": "Eta hemendik aurrera, Mihiluzen erakutsiko ezingo ditugunez, bidali Zazpikiak edo Sustatura, edo web gunera, edo zure herriko aldizkarira."}, {"text_idx": "#000012", "text": "Zure e-posta helbidea ez da argitaratuko. Beharrezko eremuak * markatuta daude"}, {"text_idx": "#000015", "text": "\u201cBai Euskarari\u201d Sarien banaketan irakurritako testua\n\u2018Maisu-maistrak eta ministroak\u2019 eta beste hamairu txiste"}, {"text_idx": "#000016", "text": "Kike Amonarriz: \u201cEuskararen normalizazioan aukera historiko baten aurrean gaude eta ezin dugu alferrik galtzen utzi\u201d(e)k \u201cBai Euskarari\u201d Sarien banaketan irakurritako testua bidalketanEgonean egoteak balio ez duenean(e)k \u2019Ras yr Iaith\u2019! Galeseraren aldeko lehen Korrika atzeratu egin da bidalketanAdriano(e)k \u2019Ras yr Iaith\u2019! Galeseraren aldeko lehen Korrika atzeratu egin da bidalketanpatxi lurra(e)k Atsegin ditudan 10 abesti katalan \u201cDiada\u201d egunerako bidalketanKike(e)k Gerra hotsak komikietan bidalketan"}]